19. lipnja u Domovinskom ratu

**Domovinski rat po nadnevcima**: 19. lipnja u Domovinskom ratu.

- Više od 200 zaposlenih u stručnim službama Radne zajednice CK SKH-SDP upućeni na zagrebački SIZ za zapošljavanje.

- Hrvatska država već i prije proglašenja suverenosti postala je stvarnost međunarodnog života - rekao u povodu izlaženja 10.000 broja "Večernjeg lista" u ekskluzivnom intervjuu za predsjednik Republike Hrvatske dr. Franjo Tuđman.

- U Beogradu razgovarali predsjednici Srbije, Hrvatske i Bosne i Hercegovine Slobodan Milošević, dr. Franjo Tuđman i Alija Izetbegović, međutim među njima ostale razlike o karakteru državne jedinice.

- U Belom Manastiru u središtu mjesta osvanula crna zastava s mrtvačkom glavom i porukom: "S verom u Boga, braćo Srbi, mi smo stigli".

- Njemački Budenstag prihvatio nacrt deklaracije o Jugoslaviji, u kojem se naglašava pravo jugoslavenskih naroda da sami odluče o budućem ustrojstvu zemlje.

- Talijanski ministar de Michelis izjavio novinarima u Berlinu da bi jednostrano proglašenje nezavisnosti od strane Slovenije i Hrvatske bilo kršenje načela KESS-a.

- Ministri vanjskih poslova KESS-a u Berlinu donijeli posebnu "Izjavu o Jugoslaviji", u kojoj je "podrška demokratskom razvoju" stavljena ispred dijela teksta koji govori o podršci "jedinstvu i teritorijalnom integritetu", te pozivaju da se put iz sadašnje "teške i opasne situacije" pronađe "bez primjene sile".

**- Američki državni sekretar James Baker predlaže bombardiranje Beograda, otkriva "New York Times".**

- Hrvati umiru pod zaštitom UN, tvrdi vladin povjerenik za općinu Benkovac Duško Kuman, ogorčen nedjelotvornošću UNPROFOR-a.

- Podnesene prijave **protiv 76 osoba koje su na dubrovačkom području surađivale s neprijateljem u ratu protiv Hrvatske.**

- Stravična statistika rata u BiH: poginulo 7.200 ljudi, teško ranjeno 25.000 osoba, a više od 30.000 vodi se kao nestali, podaci su Republičkog kriznog štaba BiH za zdravstvo.

- Austrija povukla svog ambasadora iz Beograda.

- "SRJ" isključena iz GATT-a (Ugovor o carinskim tarifama i trgovini).

- Na okupiranom hrvatskom području, u tzv. krajini, počelo "izjašnjavanje" tamošnjeg pučanstva o odcjepljenju od Republike Hrvatske.

- Muslimanska Armija BiH i dalje nastavlja paliti hrvatska sela u srednjoj Bosni.

- Srpski neprijatelj iz zadarskog zaleđa ponovo napao Zadar i Biograd.

- Lord Owen zahtijeva stvaranje novih mirovnih snaga UN, zapovijedanje iz New Yorka i proširenje Vijeća sigurnosti.

- Vijeće sigurnosti UN osnovalo radnu skupinu kako bi se proučile mogućnosti UN osnovalo radnu skupinu kako bi se proučile mogućnosti da se pomogne onim zemljama koje trpe zbog embarga UN protiv Srbije.

- Predsjednik Tuđman susreo se s Hrvatima zapadne Australije u Perthu, tom prigodom istaknuo im da je hrvatska država uspostavljena zahvaljujući ujedinjenju domovinske i iseljene Hrvatske te pomirenju onih koji su u II. svjetskom ratu stajali na suprotnim stranama.

- Majke, supruge i očevi nasilno odvedenih hrvatskih branitelja i civila započeli štrajk glađu na Markovom trgu pred hrvatskim Saborom, kako bi probudili savjest zaspalog svijeta koji bi trebao pritisnuti Srbiju da se sazna istina o sudbini svih nasilno odvedenih ljudi u svesrpskoj agresiji na Republiku Hrvatsku.

- Na livanjsko-grahovskom bojištu HVO bilježi nove uspjehe.

- Predsjednik Tuđman na čelu hrvatskog izaslanstva u dvodnevnom državnom posjetu Turskoj.

- Zamjenik Carla Bildta, Michael Steiner optužio bosanske vlasti da ne čine ništa kako bi se spriječila pljačka i nasilje nad Srbima koji su ostali živjeti u sarajevskim predgrađima. Steiner ističe kako se **u Sarajevu upravo provodi strategija etničkog inženjeringa**, kojeg će epilog biti uspostava monoetničkog društva.

## Izvori

* Hrvatski informativni centar *Hrvatski spomenar: 11. lipnja - 20. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.